Document ID: 32002D0233

Id-Deċiżjoni tal-Kummissjoni
ta' l-20 ta' Marzu 2002
li temenda u tikkoreġi d-Deċiżjoni 2002/79/KE li timponi kondizzjonijiet speċjali fuq l-importazzjoni ta' karawett u ċerti prodotti li jsiru mill-karawett li joriġinaw jew li huma ikkonsinnati miċ-Ċina u d-Deċiżjoni 2002/80/KE li timponi kondizzjonijiet speċjali fuq l-importazzjoni ta' tin, ġellewż u pistaċċi u ċerti prodotti li jsiru minn dawn li joriġinaw jew li huma ikkonsinnati mit-Turkija
(notifikata bid-dokument numru K(2002) 1187)
(Test b'relevanza għaż-ŻEE)
(2002/233/KE)
IL-KUMMISSJONI TAL-KOMUNITAJIET EWROPEJ
Wara li kkonsidrat it-Trattat li jistabbilixxi l-Komunità Ewropea,
Wara li kkonsidrat id-Direttiva tal-Kunsill 93/43/KEE ta' l-14 ta' Ġunju 1993 fuq l-iġjene ta' oġġetti ta' l-ikel [1], u b'mod partikolari l-Artikolu 10(1) tagħha,
Wara li ġew ikkonsultati l-Istati Membri,
Billi:
(1) Id-Deċiżjoni tal-Kummissjoni 2002/79/KE [2] timponi kondizzjonijiet speċjali fuq l-importazzjoni ta' karawett u ċerti prodotti li jsiru mill-karawett li joriġinaw jew li huma ikkonsinnati miċ-Ċina. Id-Deċiżjoni tal-Kummissjoni 2002/80/KE [3] timponi kondizzjonijiet speċjali fuq l-importazzjoni ta' tin, ġellewż u pistaċċi u ta' certu prodotti li jsiru minn dawn li joriġinaw jew li huma ikkonsinnati mit-Turkija.
(2) Bl-iskop li jitnaqqsu l-effetti negattivi fuq il-kummerċ, għandhom jiġu stabbiliti disposizzjonijiet rigward il-kunsinni li telqu miċ-Ċina u mit-Turkija qabel il-11 ta' Marzu 2002 bil-kondizzjoni li l-operatur jista' juri, permezz ta' teħid ta' kampjuni u analiżi skond id-Direttiva tal-Kummissjoni 98/53/KE tas-16 ta' Lulju 1998 li tistabbilixxi il-metodi tat-teħid ta' kampjuni u l-metodi ta' l-analiżi għall-kontroll uffiċjali tal-livelli ta' ċertu sustanzi li jikkontaminaw fl-oġġetti ta' l-ikel [4], li dawn il-kunsinni jikkonformaw mad-disposizzjonijiet tal-leġislazzjoni tal-Komunità li tikkonċerna l-aflatoksin B1 u t-total ta' aflatoksin.
(3) Huwa meħtieġ li jiżdiedu l-postijiet tad-dħul għall-Belġju, Spanja, Franza, l-Italja, l-Olanda, l-Portugall, il-Finlandja, l-Awstrija u l-Isvezja minn fejn il-prodotti ikkonċernati bid-Deċiżjonijiet 2002/79/KE u 2002/80/KE jistgħu jiġu importati. Fl-interess taċ-ċarezza, l-Anness II għad-Deċiżjonijiet 2002/79/KE u 2002/80/KE għandu jiġi mibdul.
(4) Id-Deċiżjonijiet Nru 2002/79/KE u 2002/80/KE għandhom għalhekk jiġu emendati kif suppost.
(5) Fl-istess ħin huwa xieraq li jiġu korretti ċerti żbalji lingwistiċi fil-verżjonijiet Ġermaniżi u Olandiżi tad-Deċiżjoni 2002/79/KE u fil-verżjonijiet Ġermaniżi, Franċiżi u Olandiżi ta' 2002/80/KE,
ADOTTAT DIN ID-DEĊIŻJONI:
Artikolu 1
Id-Deċiżjoni Nru 2002/79/KE hija emendata kif ġej:
1. L-Artikolu 1a li ġej huwa mdaħħal:
"Artikolu 1a
B'deroga mill-Artikolu 1(1), l-Istati Membri għandhom jawtoriżżaw l-importazzjonijiet ta' kunsinni li ma jkollhomx ir-riżultati tat-teħid ta' kampjunu u ta' l-analiżi uffiċjali jew ma jkollhomx ċertifikat tas-saħħa, li telaq miċ-Ċina qabel il-11 ta' Marzu 2002, meta l-operatur jista' juri permezz tat-teħid ta' kampjuni u l-analiżi, skond id-disposizzjonijiet tad-Direttiva tal-Kummissjoni 98/53/KE [5], li dawn il-kunsinni jikkonformaw mad-disposizzjonijiet tar-Regolament tal-Kummissjoni (KE) Nru 194/97 rigward il-livelli massimi permessi għall-aflatoksin B1 u t-total ta' aflatoksin."
2. L-Anness II qed jiġi mibdul bit-test stabbilit fl-Anness I ta' din id-Deċiżjoni.
Artikolu 2
Deċiżjoni Nru 2002/79/KE hija rranġata kif ġej:
1. Fl-Artikolu 1(5), l-ewwel sentenza:
Tikkonċerna biss il-verżjoni Ġermaniża.
2. Fl-Artikolu 2, it-tieni sentenza:
Tikkonċerna biss il-verżjoni Olandiża.
Artikolu 3
Id-Deċiżjoni Nru 2002/80/KE hija emendata kif ġej:
1. L-Artikolu li ġej 1a huwa mdaħħal.
"Artikolu 1a
B'deroga mill-Artikolu 1(1), l-Istati Membri għandhom jawtoriżżaw l-importazzjonijiet ta' kunsinni li ma jkollhomx ir-riżultati tat-teħid ta' kampjuni u ta' l-analiżi uffiċjali jew ma jkollhomx ċertifikat tas-saħħa, li telaq mit-Turkija qabel il-11 ta' Marzu 2002, meta l-operatur jista' juri permezz tat-teĦid ta' kampjuni u analiżi, skond id-disposizzjonijiet tad-Direttiva tal-Kummissjoni 98/53/KE [6], li dawn il-kunsinni jikkonformaw mad-disposizzjonijiet tar-Regolament tal-Kummissjoni (KE) Nru 194/97 rigward il-massimu tal-livelli permessi għall-aflatoksin B1 u t-total ta' aflatoksin."
2. L-Anness II huwa mibdul bit-test stabbilit fl-Anness II ta' din id-Deċiżjoni.
Artikolu 4
Id-Deċiżjoni 2002/80/KE hija korretta kif ġej:
1. Il-premessa 8 hija mibdula b'dan li ġej:
Tikkonċerna biss il-verżjoni Ġermaniża.
2. Fl-Artikolu 1(1) ir-raba' inċiż:
Tikkonċerna biss il-verżjoni Olandiża
3. L-Artikolu 1(5) għandu jaqra:
Tikkonċerna biss il-verżjonijiet Franċiżi u Olandiżi.
Artikolu 5
Din id-Deċiżjoni hija indirizzata lill-Istati Membri.
Magħmula fi Brussel, fl-20 ta' Marzu 2002.

Labels: 3
17
18